ddrg/super_eurlex huggingface dataset:
SKRIFTLIG FORESPØRGSEL P-0122/03

af Herbert Bösch (PSE) til Kommissionen

(21. januar 2003)

Om: Schengen-aftalen: Medlemsstaternes forpligtelser

Ifølge artikel 6 i konventionen om gennemførelse af Schengen-aftalen er det medlemsstaterne, der skal kontrollere de ydre grænser samtidig med, at alle aftalepartneres interesser varetages. I henhold til artikel 6, stk. 4, er aftalepartnerne ligeledes forpligtet til at indsætte tilstrækkeligt og kvalificeret personale til at gennemføre denne kontrol og overvågning af de ydre grænser.

Hvilke forudsætninger skal være opfyldt, for at man kan tale om tilstrækkeligt og kvalificeret personel til kontrol og overvågning af de ydre grænser?

Er Kommissionen bekendt med tilfælde, hvor medlemsstaterne ikke har opfyldt de i artikel 6 anførte forpligtelser? Hvilke medlemsstater er der i bekræftende fald tale om?

Hvilke foranstaltninger kan EU iværksætte, hvis denne aftale ikke overholdes af visse medlemsstater?

Svar afgivet på Kommissionens vegne af António Vitorino

(24. februar 2003)

Ifølge Schengen-reglerne skal hver medlemsstat indsætte tilstrækkeligt og kvalificeret personale til at kontrollere og overvåge de ydre grænser i overensstemmelse med de normer, der er fastsat i Schengen-reglerne.

Det er umuligt at give en generel definition af, hvad der udgør tilstrækkeligt og kvalificeret personale. Dette begreb skal konkretiseres på baggrund af, hvilken form for grænse der er tale om land-, luft- eller søgrænse og andre faktorer, såsom grænsens geografiske beliggenhed og art, antallet af personer, der krydser grænsen, eller årstiden.

Kommissionen vil gerne fastslå, at Gruppen vedrørende Schengen-evaluering, som Kommissionen deltager i, for det første i en medlemsstat, der ønsker at blive optaget i Schengen-området uden indre grænser, kontrollerer, om den pågældende stat opfylder betingelserne for ophævelsen af kontrollen ved de indre grænser, herunder betingelserne om effektiv kontrol og overvågning af de ydre grænser; for det andet skal gruppen i de medlemsstater, som anvender Schengen-reglerne, kontrollere, at de forpligtelser, der følger af Schengen-reglerne, opfyldes korrekt.

Gruppen vedrørende Schengen-evaluering har tidligere i visse tilfælde fremsat henstillinger, enten for at forbedre anvendelsen af de disponible ressourcer eller for at justere antallet af medarbejdere.

Indtil nu har den kontrol, som Gruppen vedrørende Schengen-evaluering har foretaget, dog ikke vist, at nogen af de medlemsstater, der anvender Schengen-reglerne, ikke overholder forpligtelsen til at indsætte tilstrækkeligt og kvalificeret personale til at gennemføre kontrollen og overvågningen af de ydre grænser.

I den forbindelse vil Kommissionen også gerne understrege, at RIA-Rådet (retlige og indre anliggender) den 13. juni 2002 vedtog en plan for forvaltning af de ydre grænser, som omfatter en række foranstaltninger og aktioner, der skal forbedre kontrollen og overvågningen af de ydre grænser. Gennemførelsen af denne plan vil blive evalueret af Det Europæiske Råd i Thessaloniki.
SKRIFTLIG FORESPØRGSEL E-0148/03

af Daniel Varela Suanzes-Carpegna (PPE-DE) til Kommissionen

(28. januar 2003)

Om: Den internationale fiskeriaftale EU-Kiribati og udviklingssamarbejde

Kan Kommissionen i forbindelse med den gældende internationale fiskeriaftale mellem EU og Kiribati oplyse:

1. hvor stort et beløb EU har afsat til udvikling af fiskerisektoren i Kiribati?

2. hvor stor en finansiel modydelse EU skal betale til gengæld for de fiskerettigheder, som fællesskabsflåden har opnået?

3. hvor stort et beløb, som fartøjsejerne i EU skal betale i form af afgifter for fiskerilicenser eller fiskerettigheder?

Svar afgivet på Kommissionens vegne af Franz Fischler

(7. marts 2003)

1. I protokollen for fiskeriaftalen (begge i vedtagelsesfasen(1)) mellem Fællesskabet og Republikken Kiribati hedder det i artikel 2, at 100 000 EUR pr. år af det samlede finansielle bidrag skal anvendes til betaling for specifikke foranstaltninger fastlagt i protokollens artikel 5. Disse foranstaltninger sigter på at fremme udviklingen af institutioner i Kiribatis fiskerisektor.

2. Ifølge protokollens artikel 2 stiger det finansielle bidrag til 546 000 EUR pr. år i det første år og mindst 416 000 EUR pr. år i de følgende to år. Af det beløb stiger den finansielle godtgørelse til 446 000 EUR i det første år af protokollens gyldighedsperiode og 316 000 EUR i de to sidste.

Fra protokollens andet år kan det finansielle bidrag stige til 65 000 EUR pr. år for hver yderligere notfartøjslicens, der udstedes, i overensstemmelse med de muligheder Kiribati har inden for rammerne af Palau-aftalen (og svarende til en fangst på yderligere 1 000 tons tun). Under forudsætning af at der udstedes yderligere syv licenser til notfartøjer hvert år, kan det samlede finansielle fællesskabsbidrag stige til 871 000 EUR.

Ifølge protokollens artikel 2 har Republikken Kiribatis regering enekompentence med hensyn til, hvordan den vil anvende det finansielle bidrag, som ikke er øremærket til målrettede foranstaltninger.

Fiskerimulighederne, som er fastlagt i protokollens artikel 1, er som følger:

- notfartøjer: 6 fartøjer (i det første år; op til yderligere syv licenser pr. år i de følgende år)

- langlinefartøjer: 12 fartøjer

Det samlede finansielle bidrag berettiger til at fiske 8 400 tons tun i det første år og 6 400 tons pr. år i de følgende år.

3. Det er fastsat i protokollen, at rederne skal betale en afgift på:

- 35 EUR pr. ton tun, der fanges i Kiribatis fiskerizone. Den inkluderer alle nationale og lokale afgifter, undtagen havneafgifter og afgifter for tjenesteydelser.

- Licenser udstedes mod et årligt forskud på 21 000 EUR pr. notfartøj og 4 200 EUR pr. langlinefartøj, som ikke kan refunderes. Disse beløb dækker afgiften for fangst af henholdsvis 600 tons og 120 tons tun og tunlignende arter i Kiribatis fiskerizone.

(1) Fiskeriaftalen vil have en gyldighedsperiode på fem år fra ikrafttrædelsesdatoen, mens den for protokollen er på tre år.
DA Den Europæiske Unions Tidende CE 65/15

(2004/C 65 E/016)

SKRIFTLIG FORESPØRGSEL E-3539/02

af Chris Davies (ELDR) til Kommissionen

(11. december 2002)

Om: Ulovlig genimport af medicin til EU

Er Kommissionen klar over, at betydelige mængder medicin, som efter planen uden fortjeneste skulle leveres til de afrikanske lande, ulovligt bliver genimporteret til EU og solgt til en højere pris? Hvilke foranstaltninger vil den i bekræftende fald træffe for at sikre, at toldkontrollen ved EU-grænserne gennemføres effektivt, og har den tænkt sig at træffe yderligere foranstaltninger for at løse dette stigende problem?

Svar afgivet på Kommissionens vegne af Pascal Lamy

(17. januar 2003)

Kommissionen er fuldstændig klar over, at der er store problemer med import til Fællesskabet af billig medicin, som er bestemt for markederne i udviklingslandene.

Når medicin importeres fra andre lande til en medlemsstat, skal det ske på grundlag af en tilladelse som fastlagt i Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler (1).

For øjeblikket er det kun muligt at gribe ind over for uautoriseret import af billig medicin, når der er tale om varer, som er beskyttet af intellektuelle ejendomsrettigheder. Hvis varer, der er omfattet af et varemærke eller patentbeskyttelse på markedet i EU, dukker op i omsætningen uden tilladelse fra rettighedsindehaveren, kan denne rejse sag mod importøren ved den nationale domstol og sikre, at varerne bliver taget ud af handelen.

Kommissionen har i forbindelse med EU's handlingsprogram angående overførbare sygdomme og fattigdomsbekæmpelse fremsat forslag til en rådsforordning (2), der blev vedtaget af Kommissionen den 30. oktober 2002, om at forhindre, at prisdifferentieret medicin, der er solgt til udviklingslande, genindføres til EU. Når forordningen først er trådt i kraft, vil toldmyndighederne have mulighed for at holde varer, som de nærer mistanke om er prisdifferentieret medicin (omfattet af intellektuel ejendomsret eller ej), tilbage ved EU's grænser, indtil de nationale myndigheder har udstedt en afgørelse om varens karakter og anvendelse.

Kommissionen er overbevist om, at bedre midler, der kan forhindre import af billige lægemidler til handel på markedet i EU, vil tilskynde lægemiddelindustrien og eksportørerne til at levere tilstrækkeligt store mængder vigtig medicin til fattige lande til overkommelige priser.

(1) EFT L 311 af 28.11.2001.

(2) KOM(2002) 592 endelig.
DA Den Europæiske Unions Tidende CE 84/707

(2004/C 84 E/0793)

SKRIFTLIG FORESPØRGSEL P-3821/02

af Elena Paciotti (PSE) til Kommissionen

(20. december 2002)

Om: Krænkelse af retten til asyl i Unionen

De italienske myndigheder sendte den 28. november 2002 Muhammad al Shari og hans familie tilbage til Syrien fra Malpensa lufthavnen i Milano, selv om der var afsagt dødsstraf mod ham i dette land. Dette udgør en krænkelse af bestemmelserne i den italienske forfatning.

I den Europæiske Unions charter om grundlæggende rettigheder er det fastsat, at »ingen må idømmes dødsstraf eller henrettes« (artikel 2), og retten til asyl garanteres i henhold til bestemmelserne i Genève-konventionen og protokollen af 31. januar 1967 (artikel 18). Endvidere foregår der for øjeblikket forhandlinger mellem Den Europæiske Union og Syrien om en associeringsaftale.

Finder Kommissionen ikke, at det er nødvendigt at gribe ind som en hastesag for at udvirke, at dødsdommen ikke bliver fuldbyrdet, og at Muhammad al Shari og hans families sikkerhed garanteres?
DA Den Europæiske Unions Tidende CE 78/691

(2004/C 78 E/0738)

SKRIFTLIG FORESPØRGSEL P-3857/02

af Mark Watts (PSE) til Kommissionen

(6. januar 2003)

Om: Nedslagtning af babysæler ved Hvidehavet, Rusland

I min foregående skriftlige forespørgsel om dette spørgsmål (P-2365/02 (1)) bad jeg Kommissionen oplyse, hvor mange babysæler/sælunger der blev slået ihjel med køller ved Hvidehavet i år 2001. Jeg bad endvidere Kommissionen love at rejse dette spørgsmål, som så mange mennesker i min valgkreds og andre steder fordømmer, over for de russiske myndigheder så snart som muligt.

I sit svar erkendte kommissæren, at behandlingen af babysæler ved Hvidehavet inden for de seneste år til stadighed har vakt bekymring. Agter Kommissionen nu på ny at undersøge, hvor mange babysæler der blev nedslagtet ved Hvidehavet i år 2001, og offentliggøre dette tal samt forberede indsamlingen af oplysninger om tilsvarende tal for år 2002?

Vil Kommissionen desuden rejse dette spørgsmål på en effektiv måde over for de russiske myndigheder, om nødvendigt ved at anmode dem om at samarbejde om indsamlingen af disse vanskeligt tilgængelige oplysninger, og kan den angive, hvornår den i givet fald agter at gøre dette?

Svar afgivet på Kommissionens vegne af Christopher Patten

(27. januar 2003)

Kommissionen vil fortsat rejse spørgsmålet om behandlingen af babysæler ved Hvidehavet over for de russiske myndigheder inden for rammerne af partnerskabs- og samarbejdsaftalen, navnlig i underudvalget for miljø.

Hvad angår antallet af sælunger, der er slået ihjel inden for de seneste år, har de russiske myndigheder oplyst, at de mangler sådanne oplysninger, men mener, at antallet er mindsket i de seneste år, eftersom rentabiliteten er mindsket. Statistikker fra andre kilder er ikke tilstrækkeligt aktuelle til at foretage en vurdering af situationen.

(1) EUT C 242 E af 9.10.2003, s. 18.
DA Den Europæiske Unions Tidende CE 88/579

(2004/C 88 E/0591)

SKRIFTLIG FORESPØRGSEL P-2951/02

af Rosa Miguélez Ramos (PSE) til Kommissionen

(14. oktober 2002)

Om: Fordeling af midler fra strukturfondene

Kan Kommissionen gøre nærmere rede for, hvorledes midlerne fra strukturfondene er blevet fordelt på de enkelte kommuner i Galicia (Spanien) i programmeringsperioden 1994-1999?

Supplerende svar afgivet på Kommissionens vegne af Franz Fischler

(29. april 2004)

Myndighederne i Spanien har meddelt Kommissionen, at de ønskede oplysninger for regionen Galicien ikke er komplette og kun foreligger på kommunalt plan. Endvidere har de meddelt Kommissionen, at strukturfondenes midler i perioden 1994-1999 blev fordelt mellem regionen Galiciens provinser som vist:

(i pesetas) Provins EFRU EUGFL FIUF Lugo 159 842 770 248 1 700 299 862 6 836 285 588 La Coruña 198 227 392 318 885 147 058 23 936 009 296 Orense 41 344 303 188 1 416 242 020 — Pontevedra 106 497 819 506 526 301 303 45 759 031 802 I alt 505 912 285 260 4 527 990 243 76 531 326 686

For så vidt angår støtten fra Den Europæiske Socialfond, meddeler de spanske myndigheder, at det vil være meget vanskeligt at fremskaffe de ønskede oplysninger om midlernes fordeling både på grund af de finansierede foranstaltningers art, og fordi antallet af iværksatte programmer (både enkeltregioner og flere regioner) og forvaltende instanser i Galicien er meget højt. Det selvstyrende galiciske samfund modtog i perioden 1994-1999 576,13mio.EUR fra Den Europæiske Socialfond. Heri indgår bidraget til regionalprogrammet og de nationale programmer.
DA Den Europæiske Unions Tidende CE 88/584

(2004/C 88 E/0597)

SKRIFTLIG FORESPØRGSEL P-3926/02

af Niels Busk (ELDR) til Kommissionen

(9. januar 2003)

Om: Produktionsafgift i Frankrig

Som opfølgning på min forespørgsel P-2720/01 (1) bedes Kommissionen give en minutiøs redegørelse for, hvad der er blevet foretaget i denne sag, og hvorfor.

Endelig bedes Kommissionen oplyse, hvornår der kan forventes en løsning.

Supplerende svar afgivet på Kommissionens vegne af Franz Fischler

(29. august 2003)

Som supplement til sit første svar kan Kommissionen nu give følgende oplysninger. Efter en foreløbig gennemgang af sagen besluttede Kommissionen den 9. juli 2003 at indlede en formel undersøgelses-procedure, jf. EF-traktatens artikel 88, stk. 3, vedrørende de franske bidrag til brancheorganisationen for for kvæg og kød (Interbev).

Det ærede medlem kan stifte nærmere bekendtskab med detaljerne i denne procedure, når de i nær fremtid bliver offentliggjort i Den Europæiske Unions Tidende. Kommissionen vil stræbe mod at træffe en beslutning inden for 18 måneder efter procedurens indledning. Den skal ikke undlade at informere det ærede medlem om det endelige resultat af sin undersøgelse.

(1) EFT C 93 E af 18.4.2002, s. 179.
DA Den Europæiske Unions Tidende CE 70/9

(2004/C 70 E/009)

SKRIFTLIG FORESPØRGSEL E-3186/02

af Eluned Morgan (PSE) til Kommissionen

(7. november 2002)

Om: Beskyttelse af pensioner

Hvilke foranstaltninger har Kommissionen til hensigt at foreslå med henblik på beskyttelse af arbejdstageres pensioner og bidrag, der er bundet i EU-virksomheder, i tilfælde af at disse virksomheder går konkurs?

Svar afgivet på Kommissionens vegne af Anna Diamantopoulou

(5. december 2002)

Rådets direktiv 80/987/EØF af 20. oktober 1980 (1) har til formål at beskytte arbejdstagerne i tilfælde af arbejdsgiverens insolvens. Det indeholder ikke kun bestemmelser om betaling af tilgodehavender for løn, som ikke blev udbetalt, gennem garantiinstitutioner, men også bestemmelser om social sikring. Medlemsstaterne har således pligt til at træffe de nødvendige foranstaltninger for at sikre, at manglende indbetaling til deres forsikringsinstitutioner af tvungne bidrag, som arbejdsgiveren i henhold til nationale lovbestemte sociale sikringsordninger var pligtig at indbetale, inden han blev insolvent, ikke begrænser arbejdstagerens ret til ydelser over for disse forsikringsinstitutioner.

Medlemsstaterne skal desuden sikre sig, at der træffes de nødvendige foranstaltninger for at beskytte interesser hos arbejdstagere og personer, der allerede havde forladt arbejdsgiverens virksomhed eller bedrift på datoen for dennes insolvens, for så vidt angår erhvervet ret eller delvis erhvervet ret til ydelser i forbindelse med alderdom, herunder ydelser til efterladte i henhold til supplerende faglige eller tværfaglige forsikringsordninger, som ikke er omfattet af nationale, lovbestemte sociale sikringsordninger.

(1) Rådets direktiv 80/987/EØF af 20. oktober 1980, om indbyrdes tilnærmelse af medlemsstaternes lovgivning om beskyttelse af arbejdstagerne i tilfælde af arbejdsgiverens insolvens EFT L 283 af 28.10.1980, s. 23.
DA Den Europæiske Unions Tidende CE 70/20

(2004/C 70 E/022)

SKRIFTLIG FORESPØRGSEL E-3751/02

af Hanja Maij-Weggen (PPE-DE) til Kommissionen

(20. december 2002)

Om: Bortførelsen af Arjan Erkel i Dagestan

Er Kommissionen klar over, at hollænderen Arjan Erkel, der arbejder for Læger uden Grænser, Schweiz, den 12. august 2002 bortførtes i Machatsjkala, den russiske republik Dagestans hovedstad?

Er Kommissionen klar over, at familien siden da ikke har hørt nyt om Arjan Erkel?

Vil Kommissionen rette henvendelse til de russiske myndigheder om Arjan Erkels skæbne og gøre en indsats for at få ham fri?
DA Den Europæiske Unions Tidende CE 70/8

(2004/C 70 E/008)

SKRIFTLIG FORESPØRGSEL E-2997/02

af Rosa Miguélez Ramos (PSE) til Kommissionen

(23. oktober 2002)

Om: Foranstaltninger til begrænsning af ulykker i fiskeriet

Europa-Parlamentet vedtog den 5. april 2001 en beslutning om sikkerhed og ulykkesårsager i forbindelse med fiskeri (1), hvori det i punkt 33 anmodede arbejdsmarkedets parter om gennem den sociale dialog at arbejde for at etablere kollektive overenskomster, der kan føre til en forbedring af forholdene vedrørende sikkerhed under arbejdet, bl.a. via erhvervsuddannelse og efteruddannelse.

Har Kommissionen tilskyndet eller agter den at tilskynde til denne sociale dialog? Hvilke fremskridt er der gjort på dette område?

Svar afgivet på Kommissionens vegne af Anna Diamantopoulou

(4. december 2002)

Kommissionen påpeger i sin meddelelse »Tilpasning til ændringerne i arbejdslivet og i samfundet: en ny fællesskabsstrategi for sundhed og sikkerhed på arbejdspladsen 2002-2006« (2), at den sociale dialog er et velegnet instrument til indførelse af forbedringsforanstaltninger, idet den både gør det muligt at anvende den gældende lovgivning effektivt og at analysere alle de spørgsmål, som vedrører fremme af velværet på arbejdspladsen, idet man samtidig belyser branche- og fagspecifikke risici og problemer.

Kommissionen anfører endvidere i ovennævnte meddelelse, for så vidt angår den fælles fiskeripolitik, at den vil opfordre arbejdsmarkedets parter til at pege på foranstaltninger, der kan forbedre leve-, arbejds- og sikkerhedsforholdene i fiskerisektoren.

I den forbindelse leder Kommissionen, hvis rolle det er at fremme og støtte den tværfaglige, sektorbaserede sociale dialog, møderne for arbejdsmarkedets parter inden for rammerne af Sektordialogudvalget for Havfiskeri.

Arbejdsmarkedets parter fastlægger og behandler emner af fælles interesse, såsom erhvervsuddannelse og sikkerhed på arbejdspladsen.

Inden for rammerne af dette udvalg overvejer arbejdsmarkedets parter oprettelse af et europæisk netværk for uddannelse og beskæftigelse i fiskeriet (Refope).

(1) EFT C 21 E af 24.1.2002, s. 359.

(2) KOM(2002) 118 endelig udg.
SvarafgivetpåKommissionensvegneafAnnaDiamantopoulou
(4.februar2003)
Deterikkeklart,hvilkebetingelserjournalisterskalopfyldeforatkunneudøveetlønnetarbejdeiItalien.
Kommissionenvilderforrettehenvendelsetildeitalienskemyndighederforatundersøgebestemmelsernevedrørendeanvendelseafdenpågældendelovgivningogvilorienteredetæredemedlemomresultatetafsineundersøgelser.
(2004/C58E/010) SKRIFTLIGFORESPØRGSELE-3749/02
afGlenysKinnock(PSE)tilKommissionen
(20.december2002)
Om:Finansieringafudvikling
Kan Kommissionen oplyse, hvor store fremskridt der er sket i bestræbelserne for at sikre, at
medlemsstaterneopfylderkravenetilfinansieringafdeudviklingsmålsætninger,derblevvedtagetundertopmødetimartsiBarcelona?
ErKommissionentilfredsmeddefremskridt,derhidtilersket,ogvilKommissionenbekræfte,atmandatet
tilatkontrolleredenneproceservedatbliveopfyldt?
SvarafgivetpåKommissionensvegneafPoulNielson
(13.februar2003)
Efter Monterrey-konferencen (18. til 22.marts2002) har adskillige medlemsstater, herunder Belgien,
Irland, Luxembourg, Nederlandene, Finland og Sverige, bekræftet deres tilsagn om mindst at opfyldeFN-måletforofficieludviklingsbistandpå0,7%ogeventueltydemere.Andreharfastsatmellemliggendemål,dereroverreferenceniveauetiEU.DetForenedeKongerigeharmeddelt,atdetsårligebudgetforoffentligudviklingsbistandvilbliveøgetmedca.2,2mia.USDfra2005,hvorvedlandetsudviklingsbidragvilstigefra0,32%afBNPtil0,4%.FrankrigharforpligtetsigtilatopfyldeFN-måleti2012,hvilketbetyder,atFrankrigsudviklingsbidragi2006vilværehøjereendEU-gennemsnittet.EfterKommissionensmeningerderdermedtagetdeførsteskridt.
Den19.november2002understregedeRådetvigtighedenaf,atderblevforetagetenpassendeopfølgning
afgennemførelsenafdisseforpligtelser.Rådetsåderforpositivtpå,atdetvarKommissionenshensigtatsikredenneopfølgning,specieltafdefinansielleforpligtelser.
Kommissionenvilfortsættedetarbejde,denpåbegyndtesomforberedelsetilMonterrey-konferencen,ved
atudarbejdeenfaktuelrapportoversituationenpåEU-niveau,somvilbliveforelagtRådetimaj2003.Derblevidecember2002udsendtetspørgeskematilmedlemsstaterne,ogdebilateralekontakteromdeotte
tilsagn,derblevgivetpåDetEuropæiskeRådsmødeiBarcelona(15.og16.marts2002),vilblivefortsat.
(2004/C58E/011) SKRIFTLIGFORESPØRGSELP-0028/03
afBartStaes(Verts/ALE)tilKommissionen
(14.januar2003)
Om:Forenelighedenmellemamerikanskecrossborderlease-systemer(CBL)ogFællesskabetskonkurrence-
regleroglovgivningomoffentligeudbud
Ietstykketidharamerikanskeinvestorerhenvendtsigtilflamskekommunermedforslagomatlejeeller
leasedereskloaknet(ellerdelederaf)ienperiodepå99år.Deamerikanskeinvestorertilbageudlejerellersubleaserdernæststraksdetpågældendenettilkommunenforenkortereperiodepå25år.VedafslutningC58E/10 DA6.3.2004 DenEuropæiskeUnionsTidende